《瓮茧吟》
宋代·邓林

有茧大如瓮，其来自扶桑。缫成白雪丝，一缕万丈长。

染人嫁五白，妙织云锦章。奇文杂经纬，纨素无晶光。

相缬时所爱，轻綀贵侯王。缁衣不可作，此物閒篚箱。

衮职岂无阙，终当补虞裳。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。